Nikosia

Nikosia on Küprose pealinn. Linn asub Küprose keskosas Pediaíose jõe kaldal. Nikosia on kõige kagupoolsem Euroopa Liidu liikmesriigi pealinn.

Nikosia on olnud katkematult asustatud üle 5500 aasta ning on olnud Küprose pealinn alates 10. sajandist. Tegemist on viimase jagatud pealinnaga Euroopas: kolm aastat pärast seda, kui Küpros sai iseseisvaks Suurbritannia võimu alt 1960. aastal, puhkes verine konflikt kreeka ja türgi küproslaste vahel, mis vallandas kogukondadevahelise vägivalla üle kogu saare. 1964. aastal jagunes Nikosia kaheks ja lõunaossa jäid kreeka küproslased, põhja poole türgi küproslased.

Kümme aastat hiljem kui Küprosel toimus Kreeka toetusel edukas riigipööre, tungis Türgi Küprosele ning asutas Põhja-Küprose Türgi Vabariigi. Riigipöörde juhid astusid küll hiljem tagasi, kuid Nikosia jagav joon (nagu ka ülejäänud saart läbiv joon, mida katkestavad vaid Briti sõjaväebaasid) muutus demilitariseeritud tsooniks, mis jäi Küprose Vabariigi kontrolli alla, kuid mida valvab ÜRO. Seda nimetatakse nüüd ÜRO Küprose puhvertsooniks, mis eraldab rahvusvaheliselt tunnustatud Küprose Vabariiki ja ainult Türgi poolt tunnustatud Põhja-Küprost. Nii Küprose Vabariik kui ka rahvusvaheliselt tunnustamata Põhja-Küprose Türgi Vabariik peavad Nikosiat oma pealinnaks. Kestev konflikt kahe kogukonna vahel on tuntud kui Küprose probleem.

Sõpruslinnad
Põhja-Nikosia
 Ankara,  (1989)
 Bursa,  (1990)
 Comrat,  (2001)
 Gaziantep,  (2009)
 Tokat,  (2009)
 Kumanovo, 
Viide: Lõuna-Nikosia
 Doha, 
 Schwerin,  (1974)
 Ateena,  (1988)
 Odessa,  (1996)
 Shīrāz,  (1999)
 Shanghai,  (1999)
 Bukarest,  (2004)
Viide: 

 Vaata ka 
 Arab Ahmeti mošee
 Küprose Ülikool

Viited

Välislingid

 Nikosia koduleht (kreeka ja inglise keeles)
 Lefkosa koduleht (türgi keeles)

Kategooria:Küprose linnad
Kategooria:Pealinnad